22/03/2011 | Administración LocalMunicipal
Bergondo
Secretaría
Regulamento do Consello Escolar Municipal de Bergondo

O Concello de Bergondo publica, en cumprimento do que dispón o artigo 70.2 da Lei 7/85 de 2 de abril, reguladora das bases do réxime local, o texto íntegro do REGULAMENTO DO CONSELLO ESCOLAR MUNICIPAL DE BERGONDO (CEM). Dito regulamento foi aprobado inicialmente polo Pleno municipal en sesión do día 25 de novembro de 2010, e expúxose ó público mediante anuncio no Taboleiro de Edictos do Concello e no Boletín Oficial da Provincia núm.232, do 7 de decembro de 2010. Dado que non se produciu ningunha reclamación, alegación ou suxestión, entendese aprobado definitivamente. O texto é o seguinte: De conformidade coa regulación do artigo 26 do Decreto 44/1988, do 11 de febreiro polo que se regulan o consello escolar de Galicia, os consellos escolares territoriais e municipais, en desenvolvemento da Lei 3/1986, do 18 de decembro, dos consellos escolares de Galicia, o Consello Escolar municipal de Bergondo constitúese como un órgano de consulta e participación dos sectores afectados na programación do ensino non universitario e na planificación dos centros escolares no seu ámbito municipal.1.- O carácter de organismo participativo na planificación e intervención educativa non universitaria realizarase por medio das funcións que lle son propias ao Consello Escolar Municipal: asesoramento, consulta, proposta e información nas seguintes cuestións: a) Convenios e acordos de colaboración coa Consellería de Educación e Ordenación Universitaria ou calquera outra Administración Pública que afecten ao ensino dentro do ámbito municipal. b) Actuacións e normas municipais que afecten aos servizos educativos complementarios e extraescolares con incidencia no funcionamento dos centros docentes, tales como transporte escolar, comedores, servizos de limpeza e conservación. c) Actuacións e normas municipais que afecten ou favorezan a ocupación real das prazas escolares coa finalidade de mellorar o rendemento educativo, e se é o caso, facer efectiva a obrigatoriedade do ensino. d) Situación de centros docentes dentro da demarcación municipal. e) Prioridade nos programas e actuacións municipais que afecten á conservación, vixilancia e mantemento adecuado dos centros docentes. f) Fomento das actividades tendentes a mellorar a calidade educativa, especialmente no que respecta á adaptación da programación ao medio. g) Competencias educativas que afecten ao ensino non universitario e que a lexislación outorgue ao municipio. h) Calquera outro asunto que pola súa importancia para a vida escolar no Concello lle sexa consultado. i) Programación de investimentos en materia educativa.2.- O Consello Escolar Municipal elaborará e aprobará ao finalizar o curso escolar, un informe sobre o estado do ensino no municipio, que enviará á Corporación Municipal e ao Consello Escolar Territorial, se este existe. No seu defecto, tal informe será remitido ao Consello Escolar de Galicia.3.- O Consello Escolar Municipal poderá elevar á Administración Educativa e ao Concello informes ou propostas para o mellor funcionamento do sistema educativo. O Consello Escolar Municipal de Bergondo terá a seguinte composición:• Presidente/a: alcalde/sa ou membro da Corporación en quen delegue.• UN representante da Administración Educativa designado polo delegado provincial da Consellería de Educación, segundo a lei.• TRES profesores/as dos niveis educativos correspondentes ao ámbito do ensino non universitario de Galicia, elixidos polos profesores do mesmo; dous pertencentes ao C. P. I. Cruz do Sar e un ao C. R. A. de Bergondo.• DOUS pais/nais de alumnos/as, elixidos polos pais, as nais ou os representantes legais do alumnado matriculado nos centros.• UN alumno/a elixido polos representantes dos alumnos nos Consellos Escolares dos centros existentes no municipio, de conformidade co procedemento establecido no artigo 32 e seguintes do Decreto 44/1988, do 11 de febreiro.• TRES membros elixidos segundo o que dispoña a corporación municipal de entre directores, representantes dos sindicatos, asociacións de empresarios, movementos de renovación pedagóxica, titulares de centros privados e concertados, especialistas en temas educativos e asociacións de veciños segundo o recollido no artigo 16, letra b) da Lei 3/86 e no artigo 34.2 do Decreto 44/1988.• Secretario/a: será o/a secretario/a da corporación, funcionario/a da mesma ou persoa en quen delegue que terá voz pero non voto. Os órganos do Consello Escolar Municipal de Bergondo son o Pleno, o/a presidente/a, e as Comisións de traballo.1.- O presidente do Consello Escolar Municipal é o/a alcalde/sa da Corporación ou Concelleiro/a en quen delegue.2.- Corresponde ao presidente: a) Ostentar a representación do Consello Escolar Municipal b) Convocar e presidir as sesións e moderar os debates do Pleno e das Comisións c) Establecer a orde do día das sesións d) Velar polo cumprimento dos acordos tomados nas reunións do Consello e) Dirimir, con voto de calidade as votacións nos casos de empate 1.- O Pleno do Consello Escolar Municipal contará cun secretario/a.2.- O secretario do Consello Escolar Municipal será o secretario/a do Concello, funcionario/a ou persoa en quen delegue.3.- Son funcións do secretario/a: a) Asistir con voz pero sen voto ás reunións do Pleno b) Levantar acta das sesións c) Expedir certificacións dos actos e acordos do Consello, coa conformidade do presidente d) Custodiar as Actas das sesións e) A tramitación administrativa dos expedientes derivados dos acordos plenarios f) Tramitar as convocatorias coa correspondente orde do día, por orde do seu presidente g) Preparar a documentación necesaria para os membros do Consello h) Calquera outra función relativa a funcións xenéricas de Secretaría, que lle encomende o Consello Escolar municipal O Pleno é o órgano de decisión e formación da vontade do Consello Escolar Municipal de Bergondo. Estará integrado por todos os membros do mesmo, baixo a dirección do seu presidente e asistido polo secretario/a. Para a constitución inicial do Pleno será necesario que asistan polo menos os 2/3 dos membros que o compoñen. De non acadarse o quórum establecido, procederase a unha nova convocatoria no prazo de sete días, requiríndose neste suposto a asistencia da maioría absoluta dos seus membros. Poderán constituírse Comisións de traballo, fixándose na súa creación o seu cometido, a súa duración e os seus compoñentes, asegurando a representación nas mesmas de todos os sectores. Son órganos de traballo para o estudo de asuntos concretos que lle sexan solicitados polo Pleno do Consello.1.- As sesións do Pleno do Consello poderán ser ordinarias ou extraordinarias.2.- O Pleno reunirase en sesión ordinaria unha vez cada 6 meses; como mínimo ao comezo do curso escolar e ao remate do mesmo.3.- Reunirase con carácter extraordinario a iniciativa do presidente ou cando o solicite unha cuarta parte dos seus compoñentes. As convocatorias do Pleno efectuaranse polo presidente e se remitirá aos compoñentes de dito órgano con, polo menos, tres (3) días hábiles de antelación. A convocatoria conterá a Orde do Día e a data, hora e lugar da súa celebración. A documentación específica sobre os asuntos a tratar enviarase por correo electrónico e estará a disposición dos compoñentes do órgano na Secretaría do Consello. Os membros do Consello confirmarán por correo electrónico a recepción da convocatoria e da documentación específica recibida. As sesións do Pleno celebraranse en primeira convocatoria, sempre que concorran os 2/3 dos seus membros e, en segunda, quince minutos despois da anunciada, se asisten polo menos o presidente, o secretario e un terzo dos seus membros. Se unha vez iniciada a reunión, a abandonase algún dos seus membros, poderá continuarse sempre que se manteña o quórum previsto para a segunda convocatoria.1.- O presidente abrirá, suspenderá e levantará as reunións.2.- O presidente dirixirá os debates, velará polo mantemento da orde da sesión, concederá ou retirará o uso da palabra na orde en que se pida e porá a votación os asuntos obxecto de debate e proclamará os resultados.1.- Os acordos adoptaranse por maioría dos votos dos membros presentes, dirimindo o presidente os empates mediante o seu voto de calidade.2.- O voto é presencial e indelegable.3.- Calquera membro poderá solicitar a transcrición íntegra da súa intervención sempre que achegue no acto ou no prazo de 24 horas o texto que se corresponda fidedignamente coa súa intervención. As votacións faranse a man alzada, levantado primeiro a man quen estean a favor, despois quen estean en contra e finalmente os que se absteñan.1.- De cada reunión levantarase unha acta na que deberá figurar as seguintes mencións: - Lugar da reunión - Data e hora de comezo - Asistentes á sesión, membros que escusan a súa asistencia e dos membros que falten sen causa - Carácter ordinario ou extraordinario da sesión e se se celebra en primeira ou segunda convocatoria - Asistencia do secretario - Asuntos que se examinan, opinións sintetizadas dos membros que interviñeran - Votacións que se verifiquen, facendo constar os votos afirmativos ou negativos e as abstencións - Acordos adoptados - Hora en que se levante a sesión 2.- Cando non se celebre a reunión por calquera motivo, o/a secretario/a suplirá a acta cunha dilixencia autorizada coa súa sinatura e co visto e prace do presidente, na que se farán constar as causas da súa non celebración e, no seu caso, o nome dos concorrentes e dos que escusaran a súa non asistencia.3.- As actas someteranse a aprobación na seguinte sesión.4.- As actas quedarán baixo a custodia do secretario. Para o non regulado na presente norma serán de aplicación as disposicións da Lei 7/1985, do 2 de abril, reguladora das bases do réxime local, no RD 2568/1986, do 28 de novembro, e na Lei 30/1992, do 26 de novembro, de réxime xurídico das administracións públicas e procedemento administrativo común, e as súas modificacións. Dentro do prazo do mes seguinte ao da entrada en vigor deste Regulamento, as organizacións, institucións e entidades competentes, proporán ao alcalde o nomeamento dos seus representantes no Consello. Para estes efectos a Alcaldía notificará aos colectivos mencionados co obxecto de que no prazo indicado propoñan mediante escrito o titular e suplente que lles corresponda. O presente Regulamento entrará en vigor nos termos regulados no artigo 70 da vixente Lei 7/1985, do 2 de abril, reguladora das bases do réxime local.” Bergondo, 15 de marzo de 2011. A alcaldesa Alejarandra Pérez Máquez